CELEX: 52004PC0631
Language: el
Date: 2004-10-13
Title: Πρόταση Κανονισμου του Συμβουλίου για την τροποποίηση του κανονισμού (ΕΚ) αριθ. 1260/1999 περί γενικών διατάξεων για τα διαρθρωτικά ταμεία όσον αφορά την παράταση της διάρκειας του προγράμματος PEACE και τη χορήγηση νέων πιστώσεων αναλήψεως υποχρεώσεων

Σημαντική ανακοίνωση νομικού περιεχομένου

|

52004PC0631

Πρόταση Κανονισμου του Συμβουλίου για την τροποποίηση του κανονισμού (ΕΚ) αριθ. 1260/1999 περί γενικών διατάξεων για τα διαρθρωτικά ταμεία όσον αφορά την παράταση της διάρκειας του προγράμματος PEACE και τη χορήγηση νέων πιστώσεων αναλήψεως υποχρεώσεων  /* COM/2004/0631 τελικό - AVC 2004/0224 */  

	Βρυξέλλες, 13.10.2004COM(2004)631 τελικό2004/0224(AVC)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 1260/1999 περί γενικών διατάξεων για τα διαρθρωτικά ταμεία όσον αφορά την παράταση της διάρκειας του προγράμματος PEACE και τη χορήγηση νέων πιστώσεων αναλήψεως υποχρεώσεων(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ ΕΕ υποστηρίζει την ειρηνευτική διαδικασία στη Βόρειο Ιρλανδία και στο σύνολο ή σε τμήμα της Δημοκρατίας της Ιρλανδίας.Από το 1995, στρατηγικός στόχος του προγράμματος PEACE είναι «η ενίσχυση της προόδου προς μία κοινωνία ειρήνης και σταθερότητας και η προώθηση της συμφιλίωσης». Η μοναδική αυτή αποστολή στο πλαίσιο των διαρθρωτικών ταμείων αποτελεί συνέχεια των εργασιών που άρχισαν με το ειδικό πρόγραμμα ενίσχυσης (PEACE I), που θεσπίσθηκε για τα έτη 1995-1999 μετά την αναγγελία της κατάπαυσης του πυρός από τις κυριότερες παραστρατιωτικές οργανώσεις της περιοχής. Τον Απρίλιο του 1998 η συμφωνία του Μπέλφαστ («της Μεγάλης Παρασκευής») προσδιόρισε μία πολιτική ρύθμιση για την ειρηνευτική διαδικασία, περιλαμβανομένης της μεταβιβάσεως εξουσιών σε μια Συνέλευση της Βορείου Ιρλανδίας και σε μια Εκτελεστική Επιτροπή, οι οποίες συγκροτήθηκαν στα τέλη του 1999.Το σύνολο των δαπανών του προγράμματος για την περίοδο 2000-2004 υπολογίζεται σε 708 εκατ. ευρώ, εκ των οποίων τα 531 εκατ. ευρώ αποτελούν τη συνεισφορά των τεσσάρων διαρθρωτικών ταμείων (80% Βόρεια Ιρλανδία – 20% μεθοριακή περιοχή). Το 15% της συνολικής χορήγησης διατίθεται σε διασυνοριακά έργα.Στις 18 Μαΐου 2004, οι πρωθυπουργοί του Ηνωμένου Βασιλείου και της Ιρλανδίας έστειλαν επιστολή στον πρόεδρο της Ευρωπαϊκής Επιτροπής στην οποία ζητούσαν παράταση των συνεισφορών της ΕΚ στο πρόγραμμα PEACE για δύο έτη (2005-2006), παράταση την οποία θεωρούν απαραίτητη για την παγίωση της ειρηνευτικής διαδικασίας και της διαδικασίας συμφιλίωσης.Στις 16 Ιουνίου 2004, ο πρόεδρος της Επιτροπής Romano Prodi απάντησε ότι η Επιτροπή επιθυμεί να συνεχισθούν οι προσπάθειες. Πρόσθεσε επίσης ότι εάν η Επιτροπή δεν λάβει από το Ευρωπαϊκό Συμβούλιο σαφή εντολή σχετικά με αυτό το θέμα, θα της είναι δύσκολο να υποβάλει δημοσιονομικές και νομοθετικές προτάσεις που να ανταποκρίνονται σ’αυτές τις φιλοδοξίες.Στις 17-18 Ιουνίου 2004, το Ευρωπαϊκό Συμβούλιο σηµείωσε τις δυσκολίες που συναντά αυτή τη στιγµή η ειρηνευτική διαδικασία στη Βόρεια Ιρλανδία και επιβεβαίωσε ότι υποστηρίζει τις προσπάθειες των δύο κυβερνήσεων για αποκατάσταση των αποκεντρωµένων θεσµών. Προκειµένου να υποστηριχθούν αυτές οι προσπάθειες, το Ευρωπαϊκό Συµβούλιο κάλεσε την Επιτροπή να εξετάσει τη δυνατότητα ευθυγράµµισης των παρεµβάσεων στο πλαίσιο του προγράµµατος PEACE II με τα προγράμματα των διαρθρωτικών ταµείων που λήγουν το 2006.2004/0224(AVC)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια την τροποποίηση του κανονισμού (ΕΚ) αριθ. 1260/1999 περί γενικών διατάξεων για τα διαρθρωτικά ταμεία όσον αφορά την παράταση της διάρκειας του προγράμματος PEACE και τη χορήγηση νέων πιστώσεων αναλήψεως υποχρεώσεωνΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 161,την πρόταση της Επιτροπής[1],τη σύμφωνη γνώμη του Ευρωπαϊκού Κοινοβουλίου[2],τη γνώμη της Ευρωπαϊκής Οικονομικής και Κοινωνικής Επιτροπής[3],τη γνώμη της Επιτροπής των Περιφερειών[4],Εκτιμώντας τα ακόλουθα:(1) Το άρθρο 7 παράγραφος 4 του κανονισμού (EΚ) αριθ. 1260/1999 του Συμβουλίου[5] θεσπίζει ένα πρόγραμμα στο πλαίσιο του στόχου αριθ. 1 για την ενίσχυση της ειρηνευτικής διαδικασίας στη Βόρειο Ιρλανδία (PEACE) για αρχική περίοδο τεσσάρων ετών από το 2000 έως το 2004, προς όφελος της Βορείου Ιρλανδίας και των παραμεθόριων περιοχών της Ιρλανδίας.(2) Το Ευρωπαϊκό Συμβούλιο που πραγματοποιήθηκε στις Βρυξέλλες στις 17 και 18 Ιουνίου 2004 ζήτησε από την Επιτροπή να εξετάσει κατά πόσον τα μέτρα στο πλαίσιο του προγράμματος PEACE και του Διεθνούς Ταμείου για την Ιρλανδία μπορούν να ευθυγραμμισθούν με τα μέτρα στο πλαίσιο άλλων προγραμμάτων των διαρθρωτικών ταμείων τα οποία λήγουν το 2006, καθώς και τις χρηματοδοτικές επιπτώσεις τους.(3) Η εδραίωση της ειρηνευτικής διαδικασίας στη Βόρειο Ιρλανδία, στην οποία υπήρξε πρωταρχική και ουσιαστική έως σήμερα η συμβολή του προγράμματος PEACE, απαιτεί να διατηρηθεί η χρηματοδοτική στήριξη που παρέχει η Ευρωπαϊκή Κοινότητα στις εν λόγω περιφέρειες και να παραταθεί εν συνεχεία το πρόγραμμα PEACE για δύο επιπλέον έτη.(4) Κατά συνέπεια, πρέπει να τροποποιηθεί ο κανονισμός (ΕΚ) αριθ. 1260/1999 του Συμβουλίου, ώστε να παραταθεί κατά δύο έτη η διάρκεια εφαρμογής του προγράμματος PEACE και κατ'αυτό τον τρόπο να συμπίπτει με την περίοδο προγραμματισμού που προβλέπεται στο πλαίσιο των διαρθρωτικών ταμείων.ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 1260/1999 τροποποιείται ως εξής:1) Το άρθρο 7 τροποποιείται ως εξής:α) Στην παράγραφο 1 πρώτο εδάφιο, το ποσό «195» αντικαθίσταται από «195,1»·β) Στην παράγραφο 2 πρώτο εδάφιο, το ποσό «135,9» αντικαθίσταται από «136»·γ) Στην παράγραφο 4 πρώτο εδάφιο, τα έτη «2000-2004» αντικαθίστανται από «2000-2006»·2) Το παράρτημα I του κανονισμού (EΚ) αριθ. 1260/1999 αντικαθίσταται από το κείμενο του παραρτήματος του παρόντος κανονισμού.Άρθρο 2Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ«ΠΑΡΑΡΤΗΜΑ ΙΔΙΑΡΘΡΩΤΙΚΑ ΤΑΜΕΙΑΕτήσια κατανομή των πιστώσεων αναλήψεων υποχρεώσεων για την περίοδο 2000-2006 (αναφέρεται στο άρθρο 7 παράγραφος 1)(εκατ. ευρώ, τιμές 1999)[pic]»[1] ΕΕ C [...] της [...], σ. [...].[2] ΕΕ C [...] της [...], σ. [...].[3] ΕΕ C [...] της [...], σ. [...].[4] ΕΕ C [...] της [...], σ. [...].[5] ΕΕ L 161 της 26.6.1999, σ.1. Κανονισμός που τροποποιήθηκε τελευταία με την πράξη προσχώρησης του 2003.